Lefejeztek 5 szaúdit, mert megerőszakoltak és megöltek egy kisfiút
Nyilvánosan lefejeztek öt szaúdi férfit az arab királyságban szerdán, mert megerőszakoltak és megöltek egy kisfiút.
Szaúd-Arábiában idén eddig 137 nyilvános kivégzés volt. A nyomozás adatai szerint az öt elítélt megerőszakolta, megkéselte majd lefejezte a kisfiút. Testét és fejét egy völgybe dobták az elkövetők. A hatóságok szerint az öt bűnöző korábban autókat is lopott, fogyasztottak alkoholt és kábítószereket is- ez pedig az iszlám törvények szerint tilos. Az ítéletet Medina városában, az iszlám vallás második legszentebb helyén, nyilvánosan hajtották végre. Szaúd-Arábiában ez volt idén a 137. nyilvános kivégzés, legutóbb 5 szaúdit és egy nigériait sújtottak a hatóságok ezzel a büntetéssel, mert kábítószert csempésztek az országba. Az iszlám törvénykezést alkalmazó olajmonarchiában halálbüntetés jár, a nemi erőszakért, gyilkosságért, drogcsempészetért, fegyveres rablásért és az iszlám megtagadásáért. Kapcsoló cikkek: - Nyilvános akasztás Iránban - Texasban kivégeztek egy gyilkost